### Beslutning

Godkendt.

### Sagsfremstilling

## Resume og sagens baggrund

På investeringsoversigten for 2021, 2022 og 2023 blev der ved budgetaftalen for Budget 2021-2024 afsat et samlet rådighedsbeløb på 10,27 mio. kr. til at anlægge en cykelsti fra [adresse] til Føllenslev. Ved budgetaftalen for budget 2022-2025 er der afsat yderligere 6,0 mio. kr. til projektet fordelt med 4,0 mio. kr. i 2022 og 2,0 mio. kr. i 2023. Den samlede anlægsramme til projektet udgør dermed i alt 16,5 mio. kr. (inklusive prisregulering) Der blev givet en anlægsbevilling på 1,0 mio. kr. i 2021 og 2,0 mio. kr. i 2022.

Der søges nu om en anlægsbevilling til at færdiggøre projektet, herunder udbud og anlægsarbejde, på i alt 13,5 mio. kr. svarende til det resterende rådighedsbeløb.

## Indstillinger

Direktøren indstiller, at der gives en anlægsbevilling på i alt 13,5 mio. kr. finansieret af rådighedsbeløbet i 2023 til at færdiggøre projektet.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Anlæg af cirka 3 km cykelsti mellem [adresse] og Føllenslev er under forberedelse med
henblik på at få en sikker og tryg betjening af trafikale mål, såsom skoler, institutioner,
arbejdspladser og fritidsaktiviteter.

Projektet er affødt af cykelstiplan 2016-2020 og vedtaget endeligt af Kommunalbestyrelsen i
januar 2017. Inden igangsættelsen af dette projekt har Kalundborg Kommune i august 2017
bestilt et notat omkring linjeføring og økonomi for fire ud af fem ønskede stiforbindelser fra
cykelstiplan 2016-2020, heraf forbindelsen mellem [adresse] og Føllenslev.

I 2021 blev der givet en anlægsbevilling til forundersøgelser på 1 mio. kr. finansieret af et rådighedsbeløb i 2021. I 2022 blev der givet en anlægsbevilling på 2 mio. kr., blandt andet til detailprojektering og arealerhvervelse, finansieret af et rådighedsbeløb i 2022.

Der søges nu om en anlægsbevilling til at færdiggøre projektet, herunder udbud og anlægsarbejde, på i alt 13,5 mio. kr. svarende til det resterende rådighedsbeløb.

Ekspropriationsbeslutningen om arealerhvervelse er foretaget, og projektet udbydes nu.

Anlægsarbejdet forventes påbegyndt ultimo 2023 og afsluttet ultimo 2024.

## Økonomiske konsekvenser

Der er afsat et rådighedsbeløb til projektet på i alt 16,5 mio. kr.

Det bemærkes, at restrådighedsbeløbet herefter udgør 0 kr.

[adresse] bemærkninger er indarbejdet i sagen.

### Sagens forløb

07-09-2023 Teknik- og Miljøudvalget
Anbefales.
13-09-2023 Økonomiudvalget
Anbefales.